Яшчэ адна вялікая праблема для дзіцяці ў перыяд адаптацыі — гэта адносіны з вялікай колькасцю новых людзей. Для таго каб зменшыць страх, звязаны з гэтым, дзіця павінна ведаць і прымаць правілы, якія рэгулююць грамадскае жыццё дашкольнай установы, сваёй групы, разумець ролю выхавальніка ў яго жыцці, удзельнічаць у групавых занятках і ў свабоднай дзейнасці з равеснікамі. Найбольшыя адмоўныя эмоцыі ў дзіцяці ў гэты перыяд выклікаюць неабходнасць падпарадкоўвацца ўказанням выхавальніка і распарадку групы, узаемадзеянне з іншымі дзецьмі (дзяліцца цацкамі, непажаданыя цялесныя кантакты, замах на асабістую прастору і інш.), няўменне самастойна справіцца з праблемамі і цяжкасцямі, якія ўзнікаюць.